Børge Møller
Børge Møller, 1908-86, dansk fagforeningsleder. Møller blev i 1937 repræsentant for Sømændenes Forbund samt Søfyrbødernes Forbund i Danmark ved en afdeling i Antwerpen. Han flygtede i maj 1940 til Storbritannien og blev leder af en afdeling i den britiske sømandsunion, som varetog danske søfolks interesser og i 1941 udskiltes som De Sammensluttede Danske Sømandsorganisationer, DSDS. Møller var fra 1952 ansat af rederiet J. Lauritzen, se Lauritzen Gruppen, hvor han bl.a. virkede som velfærdssekretær.